**Naporedni odnosi među nezavisnim predikatskim rečenicama**

Dragi sedmaci, nedavno smo obradili naporedne odnose među rečeničnim članovima. Naša današnja tema biće naporedni odnosi među nezavisnim predikatskim rečenicama.

Pre nego što krenete da zapisujete našu današnji nastavnu jedinicu u sveske za školski rad, poslušajte čas na youtubeu gde su obrađene gore navedene nastavne jedinice.

<https://www.youtube.com/watch?v=-PbBt9-yp9c>

Od koristi vam mogu biti i ova predavanja:

<https://www.youtube.com/watch?v=rCwKbwY4_3c>

<https://www.youtube.com/watch?v=JympLZG3iU4>

<https://www.youtube.com/watch?v=inhrDtWCWeQ>

Kao što između paralelnih rečeničnih članova postoje naporedni odnosi, tako postoje i naporedni odnosi među nezavisnim predikatskim rečenicama. Ako se u okviru jedne komunikativne rečenice nađu dve nezavisne predikatske rečenice ili više njih, među njima se može javiti takav tip odnosa. Naporedni odnosi među nezavisnim predikatskim rečenicama mogu biti:

1) **sastavni**,

2) **rastavni**,

3) **suprotni**,

4) **zaključni**,

5) **isključni**.

* **Sastavni naporedni odnos** javlja se među predikatskim rečenicama koje se smislom nadovezuju jedna na drugu i međusobno su saglasne. Te rečenice su istog smera i povezane su u jedan saglasan niz. Glavni veznik za obeležavanje tog odnosa je **i**, a ostali veznici su **ni**, **niti**, **pa**, **te**. Na primer:

• Kupila je poklon i otišla kod drugarice na rođendan.

• Nije dovoljno učio, pa je dobio lošu ocenu.

• Uzeo je loptu i izašao da igra košarku.

Kod nezavisnih predikatskih rečenica u sastavnom odnosu veznik može biti izostavljen. U tim slučajevima obavezno se piše zarez, na primer:

• Ležim, čitam i maštam.

• Napravio je sendvič, seo da večera i uključio televizor.

• Šetaju se parkom, razgovaraju i jedu sladoled.

U sastavnom odnosu gotovo nikada nema potrebe da se zarez piše ispred veznika **i**, dok se ispred veznika **ni**, **niti**, **pa**, **te** može pisati.

* **Rastavni naporedni odnos** javlja se među predikatskim rečenicama koje označavaju različite radnje, od kojih će se samo jedna realizovati ili je samo jedna moguća. Između takvih rečenica najčešće stoji veznik **ili**. Zarez se piše kada se veznik **ili** ponavlja u rečenici, a u ostalim slučajevima uglavnom se ne piše. Na primer:

• Budi dobar prema njemu ili ga ostavi na miru.

• Ili će se izviniti, ili će se praviti naivan.

• Posle podne idem u šetnju ili ću voziti bicikl.

* **Suprotni naporedni odnos** javlja se među predikatskim rečenicama koje označavaju suprotne ili nepodudarne radnje. Veznici za obeležavanje tog odnosa su **a**, **ali**, **dok**, **nego**, **no**, **već**. Suprotne naporedne rečenice se uvek odvajaju zarezom. Na primer:

• Bili su umorni, ali su ipak nastavili da rade.

• Nije bila u kupovini, već je šetala sa drugaricom.

• On je otišao desno, a ja sam produžio pravo.

* **Zaključni naporedni odnos** javlja se među predikatskim rečenicama kada se drugom rečenicom iznosi zaključak koji proističe iz sadržaja prve rečenice. Taj odnos se ne obeležava veznicima, već zaključnom rečcom **dakle** ili izrazom **prema tome**. Zaključni odnos se obavezno obeležava zarezima, a nekada se može obeležiti tačkom i zarezom (**;**) ili dvema tačkama (**:**). Na primer:

• Počeo je da pada sneg, dakle, danas će biti hladno.

• U gradu je zastoj, prema tome, nismo mogli stići na vreme.

• Završava se septembar; počinje jesen.

* **Isključni naporedni odnos** javlja se među predikatskim rečenicama kada se sadržaj druge rečenice isključuje iz onoga što označava prva rečenica. Taj odnos se obeležava isključnim rečcama **jedino**, **osim**, **samo**, odnosno vezničkim spojevima **jedino što**, **osim što**, **samo što**. Isključni odnos se obavezno obeležava zarezima. Na primer:

• Svi su pobegli, jedino je on ostao.

• Spreman je za test, samo što ima malu tremu.

• Volim sve voće, jedino što mi je grejpfrut malo go

* **Za kraj pogledajte i jednu veoma zanimliivu prezentaciju**:

<https://prezi.com/b67mcvotpvdb/naporedni-odnosi-meu-nezavisnim-recenicama/>